Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Oletko kuullut sanottavan: Tilanne ei voi tästä enää huonontua?
Niin ei kuitenkaan kannata sanoa, koska tilanteet voivat aina huonontua.
Pasuunansoiton tuomioiden aikana ajateltiin varmaan: -
"Ei tilanne voi tästä enää mennä huonommaksi. Pahin on ohi."
Niin ei asia valitettavasti ollut.
Otetaan esille Ilmestyskirjan 9. luvun jae 13.
Olemme käyneet läpi viisi ensimmäistä kauhistuttavaa -
pasuunan soitolla ilmoitettua tuomiota.
Mutta huomaa, mitä jakeessa 13 kerrotaan kuudennesta tuomiosta.
"Ja kuudes enkeli puhalsi pasunaan; -
niin minä kuulin äänen tulevan kultaisen alttarin neljästä sarvesta, -
Jumalan edestä..."
Olemme nähneet ilmaisun "Jumalan edessä" jo pari kertaa aiemmin.
Ilmaisun tarkoitus on kertoa, että Jumala hallitsee tapahtumia.
Ne toteutuvat hänen tahdostaan.
Tahtooko Jumala muka näiden pahojen asioiden tapahtuvan?
Tietyssä mielessä kyllä, koska hänen tiensä eivät muutu.
Hän asetti ihmisten eteen elämän ja kuoleman, siunauksen ja kirouksen.
Hän tahtoo meidän valitsevan elämän ja siunauksen.
Mutta olemme vapaita torjumaan Jumalan tahdon.
Mutta jos Jumala on kaikkivaltias, -
miten hänen tahdostaan voidaan kieltäytyä?
Jumala ei määrää kaikkea.
Hänen tahdollaan on viitekehys.
Jos valitsemme kuuliaisuuden, saamme siunauksen.
Jos valitsemme epäviisaasti ja kapinoimme, siitäkin seuraa jotain.
Tämä periaate on Jumalan tahto. Hän ei ole määrännyt yksityiskohtia.
Ihmisellä on vapaa tahto. Jumala reagoi valintojemme mukaan.
Siksi on tärkeä tehdä -
Jumalan ilmoituksen mukaisia valintoja.
Kuudennen pasuunan soitua -
ihmiset kapinoivat tätä Jumalan viisautta vastaan.
He eivät tahtoneet valita viisaasti.
Voidaan sanoa, että he tukehtuivat omaan itserakkauteensa.
Ylpeys ja omahyväisyys tuhoavat.
Ne vievät väärälle tielle. Ilm. 9:13: -
"Ja kuudes enkeli puhalsi pasunaan; -
niin minä kuulin äänen tulevan kultaisen alttarin neljästä sarvesta, -
Jumalan edestä, -
ja se sanoi kuudennelle enkelille, jolla oli pasuna: -
'Päästä ne neljä enkeliä, -
jotka ovat sidottuina suuren Eufrat-virran varrella'."
Jae korostaa Lähi-idän merkitystä.
Siksi Lähi-idän tapahtumia kannattaa seurata tarkkaan.
Niitä voi ymmärtää profeetallisesta näkökulmasta.
Lähi-idän tapahtumat valaisevat Jumalan profeetallista kalenteria.
Jeshuahan on käskenyt meitä pitämään silmällä viikunapuuta, -
ja Hoosea kertoo, että viikunapuulla tarkoitetaan Israelia.
Voimme odottaa että Israelia vihataan lopun aikoina.
Tätä filmiä nauhoitetaan lokakuun puolivälissä.
Olemme nähneet viime viikkoina, että Israelissa tapahtuu kauheuksia.
Siellä on puukotettu juutalaisia vain siksi, että he ovat juutalaisia.
Mutta mediassa ei ole kerrottu kaikkea.
Puukottajien kohde on usein lastenvaunuja työntävä henkilö.
Puukottajat ovat palestiinalaisia. Termi "palestiinalainen" on vastenmielinen.
Sanonpa jotain muutakin poliittisesti epäkorrektia.
Termi palestiinalainen on Jumalalle vastenmielinen.
Pyhä Henki näyttää meille, -
jos elämässämme on jotain Jumalan tahdon vastaista.
Termi palestiinalainen tulee heprean sanasta peleshet.
Siitä on peräisin myös sana filistealainen.
Peleshet merkitsee Jumalan vihollista, -
joka tahtoo tehdä Jumalan suunnitelmat tyhjiksi.
Palestiinalaiset puukottavat siis usein lastenvaunuja työntäviä juutalaisia.
Yksin kulkeva puukotuksen kohde juoksee yleensä pois.
Mutta jos mukana on lapsi, sitä täytyy jäädä suojelemaan.
Palestiinalaiset tahtovat hyökätä lastenvaunuja työntävän kimppuun -
koska tämä ei lähde pakoon ja häntä voi iskeä useammin.
Medialta on jäänyt muutakin huomaamatta.
Uutisissa kerrottiin Afulan kaupungin bussiaseman tapahtumista.
Siellä oli 29-vuotias naispuolinen terroristi.
Hän oli yliopiston jatko-opiskelija, joka otti esiin puukon, -
jo ennen kuin pääsi kenenkään lähelle.
Hän astui suoraan sotilaiden ja poliisien eteen.
Nämä ympäröivät naisen, ja media sätti asiasta Israelia.
Myös YK antoi nuhteita.
Kuulin sen itse uutiskanavalta palattuani Yhdysvaltoihin.
Kanavalla kysyttiin, miksi kuusi aseistautunutta sotilasta -
ampui yhden puukkoa kantaneen naisen.
Tapahtumat voi todentaa itse YouTubesta.
Media ei kerro, että nainen ammuttiin vasta sen jälkeen, -
kun hän oli ottanut esiin puhelimen.
Itsemurhapommittajat aktivoivat usein pommin puhelimitse.
Israelin tiedustelu oli saanut selville myös, -
että palestiinalaiset aikoivat käyttää naisia syötteinä.
Sotilaiden ratkaistessa naisen aiheuttamaa ongelmaa -
parin korttelin päässä tapahtuu jotain vielä pahempaa.
Ei kuulosta loogiselta, -
että nainen olisi halunnut vain jutella puhelimessa juuri ennen puukotusta.
Israelin turvallisuusjärjestelmä reagoi aivan oikein, -
mutta kansainvälinen media sekä jumalaton YK teilaavat Israelin, -
ja väittävät, että Israel on syypää näihin tapahtumiin.
Muutama päivä sitten kuulimme, -
että myös Beersheban bussiasemalla tapahtui terroristihyökkäys.
Eräs mies puukotti sotilasta ja myöhemmin ampui hänet kuoliaaksi.
Kun mediassa väitetään, että Israelin sotilaat surmaavat lapsia, -
tässä oli kyseessä 21-vuotias Israelin arabi, ei palestiinalainen.
Terroristi oli 21, surmattu vasta 19.
Käsitys siitä, että Israelin sotilaat surmaisivat lapsia, on valetta.
Median ylläpitämä "poliittinen korrektius" on silkkaa valetta.
Myös tässä Ilmestyskirjan kohdassa tahdotaan torjua totuus.
Eufrat-joen rannalla oli ollut neljä enkeliä sidottuna -
tiettyä tarkoitusta varten. Jae 15: -
"Silloin päästettiin ne neljä enkeliä, -
jotka hetkelleen, päivälleen, kuukaudelleen ja vuodelleen" -
olivat valmiina tekemään jotain.
Tässä vaiheessa kaikki ihmiset eivät ole vielä menehtyneet.
Edellinen tuomio kesti viisi kuukautta, muttei kukaan kuollut.
Ihmiset kärsivät hirvittävää kipua mutteivät menehtyneet.
Siltikään he eivät kääntyneet Vapahtajan puoleen.
He eivät olleet avoimia hengellisille asioille. Päinvastoin.
Siksi Jumala kääntää vaihteen suuremmalle.
Jae 15: "Silloin päästettiin ne neljä enkeliä, -
jotka hetkelleen, päivälleen, kuukaudelleen ja vuodelleen -
olivat valmiina tappamaan kolmannen osan ihmisistä."
Ajattele, kolmannes ihmiskunnasta eli yli kaksi miljardia ihmistä kuolee -
lyhyessä ajassa: yhdessä vuodessa, kuussa, päivässä ja tunnissa.
Kuvittele, mitä siitä seuraa.
Miten se vaikuttaisi ihmisten ajatteluun?
Eikö maalaisjärjellä varustettu ihminen sanoisi, -
ettei näin ole koskaan ennen tapahtunut?
Miten enkelit saivat surmattua yli 2 miljardia ihmistä lyhyessä ajassa?
Tarkoituksena oli kutsua ihmisiä kääntymykseen.
Jumala lisää panoksia, jotta ihmiset käsittäisivät, että hän on olemassa.
Hän on herrojen Herra ja kuningasten Kuningas eikä siedä syntiä.
Hän on myös halukas antamaan anteeksi, -
mutta ihmisiä ei kiinnostanut.
Jae 16 kertoo, että enkelit johtivat suurta armeijaa: -
"Ja ratsuväen joukkojen luku oli -
kaksikymmentä tuhatta kertaa kymmenen tuhatta..."
Toisin sanoen siinä puhutaan 200 miljoonasta sotilaasta.
Äkkiä voisi ajatella, että koska armeija on noin suuri, -
maan on pakko olla Kiina.
Mutta ei kannata ajatella inhimillisen ymmärryksen varassa.
Ehkä koko armeija muodostuu demoneista.
Tai voi olla kyseessä usean maan yhteenliittymä.
Pääasiana on käsittää, että tämän armeijan tarkoitus on surmata.
Jumala on sallinut tuhoavan armeijan saapumisen, -
mutta syynä on maailmassa vallitseva synti.
Jae 16 jatkuu: "... minä kuulin niiden luvun."
Asia mainitaan sotajoukon koon vuoksi.
Olen samaa mieltä monien raamatuntutkijoiden kanssa siitä, -
ettei lukua 200 miljoonaa tarvitse ymmärtää kirjaimellisesti.
Sen sijaan kyse voi olla massiivisen suuresta armeijasta, -
joka surmaa kolmanneksen ihmiskunnasta. Jae 17: -
"Ja tämänkaltaisilta minusta näyttivät hevoset -
ja niiden selässä istujat näyssä: -
ratsastajilla oli tulipunaiset ja tummansinervät -
ja tulikivenkeltaiset haarniskat..."
Nuo yksityiskohdat kertovat taivaallisesta tuomiosta.
Toistan vielä.
Tuli, sininen väri -
ja rikinkeltaisuus kertovat taivaallisesta tuomiosta.
"...ja hevosten päät olivat kuin leijonain päät, -
ja niiden suusta lähti tuli ja savu ja tulikivi."
Siinä kuvataan kadotusta, Jumalan rangaistusta.
Jumala haluaa jälleen näyttää, että kadotus on totta.
Mutta nykyään yhä useampi Raamatun opettaja -
karttaa synnistä puhumista. Se ei tekisi puhujasta suosittua.
He eivät tahdo puhua myöskään kadotuksesta -
vaan melkein pilkkaavat aihetta.
Sanassa sanotaan, että viimeisinä aikoina Herran tulemusta pilkataan.
He kysyvät: "No missä Herran lupaukset ovat?"
Heidän mielestään Jumala ei ole todellinen, hänellä ole valtaa -
eivätkä hänen lupauksensa päde.
Mutta Jumala aikoo näyttää, että hänen Sanansa pitää paikkansa.
Hänen valtakuntansa on mahtava siunausten paikka.
Tässä kohdassa yritetään sanoa, -
että kadotus on mahtava kirousten paikka.
Se jatkuu jatkumistaan ja muuttuu yhä hirveämmäksi.
Jos ihmisellä olisi vähääkään järkeä, -
hän kysyisi: "Jumala, miten voisin välttää joutumisen kadotukseen?"
Vastaus on: Ihmisen tarvitsee vain ottaa vastaan Jumalan armo.
Hän tulee vain etsiä anteeksiantoa -
siitä ainoasta paikasta, josta sen voi löytää.
Jumalan armo ilmestyi Messias Jeshuan persoonassa ja työssä, -
kun hän antoi henkensä ristinpuulla -
ja nousi kolmen päivän kuluttua ylös osoittaakseen, -
että hän on voittanut synnin ja kuoleman -
ja että hän on Jumalan Poika.
Anteeksiantoa ei löydy Muhammedista, Buddhasta, -
hinduismista eikä mistään muustakaan väärästä opista.
On vain yksi totuus.
Siksi Sana opettaa, että Jeshua on tie, totuus ja elämä.
Ilman häntä ihminen joutuu iankaikkiseen kadotukseen.
Tässä Ilmestyskirjan jakeessa annetaan esimakua siitä, -
mitä Messiaan torjunut ihminen joutuu kokemaan.
Hevosten päistä lähti tulta, savua ja tulikiveä.
Jae 19: "Sillä hevosten voima oli niiden suussa -
ja niiden hännässä; -
niiden hännät näet olivat käärmeitten kaltaiset..."
Tässä käytetään käärmeestä samaa sanaa, -
jota sekä Septuaginta että masoreettinen teksti käyttävät -
paratiisin käärmeestä.
Toisin sanoen jakeessa 19 viitataan sielunviholliseen.
Siinä kerrotaan myös rangaistusten johtuvan kapinallisuudesta.
Myös paratiisissa Aadam ja Eeva kapinoivat Jumalan totuutta vastaan.
Kapinallisuus Jumalan Sanaa vastaan -
avasi tien näille kauhistaville tapahtumille.
Aiotko sinä olla niin ymmärtämätön, kovasydäminen ja itsepäinen, -
ettet ota vastaan Messiasta etkä avaudu Jumalan rakkaudelle?
Sanot: "En aio etsiä Jumalaa.
En päästä mieleeni sitä mahdollisuutta että Jumala on olemassa."
Luultavasti kaikki tämän katsojat ovat jo uskossa.
Siksi on tärkeää, -
että kerromme näistä asioista perheellemme, -
naapureille, ystäville ja tuntemattomille.
On tärkeä, että sydämessämme palaa tuli voittaa kadotettuja Herralle.
Jumalan sydän paloi niin vahvasti, että hän lähetti Poikansa ristille.
Jae 19: "Sillä hevosten voima oli niiden suussa ja niiden hännässä; -
niiden hännät näet olivat käärmeitten kaltaiset, -
ja niissä oli päät, joilla ne vahingoittivat."
Pää tarkoittaa sitä, että käärmeet olivat älykkäitä ja ne näkivät.
Käärmeiden tarkoituksena oli vahingoittaa ja tuhota.
Jumala haluaa antaa meille yltäkylläisen iankaikkisen elämän.
Tämä tuomio on peräisin kadotuksen kuilusta, Eufrat-joelta.
Eufratilla viitataan pimeyden valtakuntaan.
Näiden tapahtumien tarkoituksena on opettaa meille, -
että Jumalan totuuden torjumisesta seuraa tuho.
Olen jo parin viikon ajan viitannut Ilm. 9:20:een.
Jumala lähettää tuomioita, jotta ihmiset kääntyisivät.
Näiden tapahtumien kautta hän ilmoittaa itsensä.
Hän kertoo, mitä hänen torjumisestaan seuraa.
Olemme nyt kuudennen pasuunan ilmoittaman tuomion loppupuolella.
Jäljellä on seitsemäs pasuuna, joka käsittää loput Ilmestyskirjasta.
Siihen kuuluu myös seitsemän tuomion maljaa, -
jolloin Jumalan viha ilmestyy täyteydessään.
Ilm. 9:20: "Ja jäljelle jääneet ihmiset..."
eli kaksi kolmasosaa ihmiskunnasta, jotka eivät ole vielä kuolleet.
Polvistuivatko he ottamaan vastaan Messiaan?
"Ja jäljelle jääneet ihmiset, ne, joita ei tapettu näillä vitsauksilla, -
eivät tehneet parannusta kättensä teoista, -
niin että olisivat lakanneet kumartamasta riivaajia -
ja kultaisia ja hopeaisia ja vaskisia ja kivisiä ja puisia epäjumalankuvia, -
jotka eivät voi nähdä eikä kuulla eikä kävellä."
Niissä ei ole voimaa eikä elämää.
Silti ihmiset eivät kääntyneet niistä pois.
He valitsivat elämän sijaan kuoleman.
Jos torjumme kääntymyksen, pidämme kiinni kuolemasta.
Ihmiset pitivät kultaisista ja hopeisista epäjumalankuvistaan, -
koska pystyivät kontrolloimaan niitä.
He eivät tahtoneet kääntyä, koska tahtoivat itse ohjata elämäänsä.
He eivät tahtoneet suostua alamaisiksi Jumalalle.
He torjuivat Jumalan armon.
Kyllä he tiesivät ja ymmärsivät, mitä tapahtui.
Jumala ilmoitti näissä kuudessa tuomiossa itsensä ja voimansa -
sekä hänen hylkäämisensä seuraukset.
Siltikään ihmiset "eivät tehneet parannusta kättensä teoista".
Jae 21: "He eivät tehneet parannusta -
murhistaan eikä velhouksistaan eikä haureudestaan eikä varkauksistaan."
He ovat kokonaan vailla toivoa, -
koska he eivät ota vastaan Jumalan totuutta.
Siksi he joutuvat kohtaamaan kaikkivaltiaan, pyhän Jumalan, -
joka ei siedä syntiä.
Kaksi kolmasosaa ihmiskunnasta päätti, etteivät he halunneet muutosta.
"Tahdon jatkaa elämää omalla tavallani."
Sydämestäsi taistellaan: Kuka siellä saa olla Jumala?
Jeesus Kristusko vai sinä itse?
Miksi haluat olla vastuussa elämäsi ohjaamisesta?
Nykyään on yleistä lääkitä stressiä ja ahdistuneisuutta.
Ihmiset hakevat terapiaa pääasiassa jumalattomista lähteistä.
He eivät voi hyvin.
He eivät löydä rauhaa eivätkä tyytyväisyyttä.
He etsivät eri lähteistä, mutta mikään ei tyydytä, -
koska he eivät tahdo avautua Jumalalle.
Psalmissa sanotaan: "Maista ja katso, että Herra on hyvä."
Avaudu siis Jumalalle ja ala lukea hänen Sanaansa.
Ala toteuttaa sen opetusta.
Sanassa luvataan: "Jotka minua etsivät, löytävät minut."
Jumala ilmaisee itsensä ja totuutensa sinulle, jotta vapautuisit.
Hän ei pelkästään anna ikuista elämää valtakunnassaan -
vaan myös kaiken ymmärryksen ylittävän rauhan.
Löydämme tyytyväisyyden, joka ei synny olosuhteista -
vaan Jumala-suhteesta.
Jumala täyttää sydämemme kaipuun ja antaa meille sitkeyden -
selvitä vaikeistakin olosuhteista, minkä muutkin huomaavat.
Siltä pohjalta voimme todistaa Messias Jeshuasta.
Ensi viikolla alamme tutkia Ilmestyskirjan lukua 10.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen